CELEX: 32019R0914
Language: bg
Date: 2019-05-29 00:00:00
Title: Регламент за изпълнение (ЕС) 2019/914 на Комисията от 29 май 2019 година за разрешаване на употребата на препарат от Bacillus licheniformis DSM 28710 като фуражна добавка за пуйки за угояване, пуйки, отглеждани за разплод, и видове домашни птици с по-малко стопанско значение за угояване и отглеждани за носачки (притежател на разрешението HuvePharma NV) (Текст от значение за ЕИП.)

5.6.2019   
               
               
                  BG
               
               
                  Официален вестник на Европейския съюз
               
               
                  L 146/60
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/914 НА КОМИСИЯТА
         от 29 май 2019 година
         за разрешаване на употребата на препарат от Bacillus licheniformis DSM 28710 като фуражна добавка за пуйки за угояване, пуйки, отглеждани за разплод, и видове домашни птици с по-малко стопанско значение за угояване и отглеждани за носачки (притежател на разрешението HuvePharma NV)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     Подадено бе заявление в съответствие с член 7 от Регламент (ЕО) № 1831/2003 за разрешаване на препарат от Bacillus licheniformis DSM 28710. Посоченото заявление бе придружено от данните и документите, изисквани съгласно член 7, параграф 3 от същия регламент.
                  
               
                     (3)
                  
                  
                     Заявлението се отнася до разрешаването на употребата препарат от Bacillus licheniformis DSM 28710 като фуражна добавка за пуйки за угояване, пуйки, отглеждани за разплод, и видове домашни птици с по-малко стопанско значение за угояване и отглеждани за носачки, като добавката следва да се класифицира в категорията „зоотехнически добавки“.
                  
               
                     (4)
                  
                  
                     Препаратът от Bacillus licheniformis DSM 28710, принадлежащ към категорията „зоотехнически добавки“, бе разрешен за срок от десет години като фуражна добавка за пилета за угояване и пилета, отглеждани за кокошки носачки, с Регламент за изпълнение (ЕС) 2017/1904 на Комисията (2).
                  
               
                     (5)
                  
                  
                     В становището си от 28 ноември 2018 г. (3) Европейският орган за безопасност на храните („Органът“) стигна до заключението, че при предложените условия на употреба препаратът от Bacillus licheniformis DSM 28710 не оказва неблагоприятно въздействие върху здравето на животните или върху околната среда. Той заключи също така, че добавката се счита за потенциален респираторен сенсибилизатор, както и че не може да се направи заключение относно сенсибилизирането или дразненето на кожата или очите под въздействието на добавката. Поради това Комисията счита, че следва да бъдат взети съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавката. Органът заключи също така, че при препоръчителната доза добавката може да бъде ефикасна за подобряване на съотношението фураж/наддаване на тегло при пуйки за угояване и че това заключение може да се отнесе и за пуйки, отглеждани за разплод, за видове домашни птици с по-малко стопанско значение за угояване и такива, отглеждани за носачки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (6)
                  
                  
                     При оценката на препарата от Bacillus licheniformis DSM 28710 беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 май 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) 2017/1904 на Комисията от 18 октомври 2017 г. за разрешаване на употребата на препарат от Bacillus licheniformis DSM 28710 като фуражна добавка за пилета за угояване и пилета, отглеждани за кокошки носачки (притежател на разрешението Huvepharma NV) (ОВ L 269, 19.10.2017 г., стр. 27).
         
            (3)  EFSA Journal (Бюлетин на ЕОБХ), 2019;17(1):5536.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        CFU/kg пълноценен фураж със съдържание на влага 12 %
                     
                  
                        Категория „зоотехнически добавки“. Функционална група: „стабилизатори на чревната флора“
                     
                  
                        4b1828
                     
                     
                        HuvePharma NV
                     
                     
                        
                           Bacillus licheniformis DSM 28710
                     
                     
                        
                           Състав на добавката
                        
                        Препарат от Bacillus licheniformis DSM 28710 с минимално съдържание на
                        3,2 × 109 CFU/g добавка
                        В твърдо състояние
                        
                           Характеристика на активното вещество
                        
                        Жизнеспособни спори на Bacillus licheniformis DSM 28710
                        
                           Метод за анализ
                            (1)
                        
                        За преброяването на Bacillus licheniformis DSM 28710 в добавката, премиксите и фуражите:
                        
                                    —
                                 
                                 
                                    метод чрез разстилане върху пластина — EN 15784
                                 
                              За идентификацията на Bacillus licheniformis DSM 28710:
                        
                                    —
                                 
                                 
                                    пулсова гел електрофореза (PFGE)
                                 
                              
                     
                        Пуйки за угояване
                        Пуйки, отглеждани за разплод
                        Видове домашни птици с по-малко стопанско значение, отглеждани за угояване или за носачки
                     
                     
                        —
                     
                     
                        1,6 × 109
                        
                     
                     
                        —
                     
                     
                        
                                    1.
                                 
                                 
                                    В упътването за употреба на добавката и премикса се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Разрешава се употребата във фуражи за пуйки, съдържащи един от следните разрешени кокцидиостатици: диклазурил, халофугинон, робенидин, ласалоцид, мадурамицин или монензин.
                                 
                              
                                    3.
                                 
                                 
                                    Разрешава се употребата във фуражи за видове птици с по-малко стопанско значение за угояване или отглеждани за носачки, съдържащи един от следните разрешени кокцидиостатици: диклазурил или ласалоцид.
                                 
                              
                                    4.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите, с цел да се предотвратят опасностите от вдишване и контакт с кожата или очите. Когато тези процедури и мерки не могат да отстранят или сведат до минимум експозицията на вдишване, на кожата или на очите, при употребата на добавката и премиксите се използват лични предпазни средства.
                                 
                              
                     
                        25 юни 2029 г.
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports